237. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 90236 της 30 Μαΐου/10 Ιουν. 2003 (ΦΕΚ Β΄735). Kαταβολή επιδόματος αεροθεραπείας σε αναπήρους συνταξιούχους του Δημοσίου για τη θερινή περίοδο 2003. Έχοντας υπόψη: 1.Τις διατάξεις: α) του άρθρου 6 του Ν.Δ. 4505/1966 «περί αυξήσεως των συντάξεων και βοηθημάτων του Δημοσίου κ.λπ.», β) του Ν.Δ. 1342/73 «περί συνταξιοδοτήσεως του μεταφερομένου εις τον ΟΣΕ προσωπικού των ΣΕΚ» και γ) του άρθρου 24 του Ν. 1043/1980. 2.-Τις αποφάσεις ΓΕΕΘΑ/ΔΕΠ,ΑΘΑ Φ 443.8/73/146027/ Σ.2150 Αριθ. Εγκυκλίου: 5/25.11.2002 αναφορικά με την ρύθμιση της Λουτροθεραπείας και Αεροθεραπείας των αναπήρων πολέμου. 3.-Την 11000383/1330/Α0006/31.1 2001 (ΦΕΚ 1485 τ.Β΄) απόφαση του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 4.-Το γεγονός ότι με την απόφαση μας αυτή προκαλείται δαπάνη για το τρέχον έτος σε βάρος του κρατικού προϋπολογισμού 1.885.050,00 Ευρώ η οποία θα καλυφθεί από τις εγγεγραμμένες πιστώσεις στους οικείους ΚΑΕ (κατηγορίας 0600 - φορέας 200), αποφασίζουμε: 1.-Χορηγούμε ως επίδομα αεροθεραπείας για τη θερινή περίοδο 2003 στους δικαιούμενους συνταξιούχους του Δημοσίου το ποσό των διακοσίων δέκα τριών (213) Ευρώ. 2.-Το επίδομα αυτό θα καταβληθεί: α) Στους συνταξιούχους που αναφέρεται στις περιπτώσεις α και β της παρ. 1 του άρθρου 6 του Ν.Δ. 4605/66. Σελ. 90,1152 Τεύχος     Σελ.      β) Στους συνταξιούχους της περιπτ. γ΄ της παρ. 1 του άρθρου 6 του ανωτέρω Ν. Δ/τος που σύμφωνα με γνωμάτευση της αρμόδιας Υγειονομικής Επιτροπής των ετών 2000, 2001, 2002 και 2003, κρίθηκαν ότι έχουν ανάγκη του επιδόματος αυτού και ανήκουν στις κατωτέρω κατηγορίες συνταξιούχων: αα) Αναπήρων Αξιωματικών του Ν. 2588/21 και Ν. 875/79. ββ) Αναπήρων Αξιωματικών του Ν. 362/43. γγ) Αναπήρων Οπλιτών του άρθρου 1 του Ν.Δ. 1044/71, όπως συμπληρώθηκε με το άρθρο 1 του Ν. 1043/80. δδ) Αναπήρων των Σωμάτων Ασφαλείας του Ν. 1579/1950 και σε όσους εξομοιούνται με αυτούς από το Λιμενικό και Πυροσβεστικό Σώμα και την Αγροφυλακή. εε) Αναπήρων Εθνικής Αντίστασης του Α.Ν. 1855/51, Ν.Δ. 412/70 και Ν. 1543/85. στ) Αναπήρων του Ν. 1370/1944 (ειρηνικής περιόδου που έπαθαν στην Υπηρεσία και εξ αιτίας αυτής και παίρνουν σύνταξη αναπηρίας). ζζ) Των πολιτικών συνταξιούχων που έπαθαν εξ αιτίας της υπηρεσίας τους (754.6/117/3912/24.3.69 απόφαση YEA). γ) Στους συνταξιούχους του ΟΣΕ, αα) που έχουν διατηρήσει σύμφωνα με το άρθρο 34 του Ν.Δ. 3395/55 τις παροχές του άρθρου 3 του κανονισμού νοσηλείας και περίθαλψης του, από φυματίωση πάσχοντα, προσωπικού των Σιδηροδρομικών Δικτύων Σ Ε Κ και ΣΠΑΠ (Ν. 1961/51), ββ) που έχουν πάρει σύνταξη, σύμφωνα με το άρθρο 11 του Ν.Δ. 3395/55 και γγ) που συνταξιοδοτήθηκαν για φυματίωση πριν από την ισχύ του Ν.Δ. 3395/1955 και δεν έχουν υπαχθεί στις διατάξεις αυτού. 29.Β.α.237 Πολιτικές και Στρατιωτικές Συντάξεις δ) Στους δικαιούχους αναπήρους Δημοτικούς και Κοινοτικούς συνταξιούχους που έχουν υπαχθεί στο Ν. 1518/1985. 3.-Δεν δικαιούνται το επίδομα αεροθεραπείας: α) Οι ανάπηροι οι οποίοι έλαβαν ή δικαιούνται να λάβουν επίδομα αεροθεραπείας και από άλλη πηγή (Νομικά Πρόσωπα Δημοσίου ή Ιδιωτικού Δικαίου, π.χ. Ι.Κ.Α., Κοινωφελείς Οργανισμοί κ.λπ.). β) Οι ανάπηροι που δικαιούνται λουτροθεραπεία το έτος 2003 από ΓΕΕΘΑ/ΔΕΠΑΘΑ. γ) Οι ανάπηροι του αμάχου πληθυσμού του Α.Ν. 1512/50 και Ν. 1863/89 άρθρ. δ) Οι ανάπηροι του άρθρου 31 του Ν. 1543/85 και του άρθρ. 3 του Ν. 1863/1989.  ε) Οι νέοι συνταξιούχοι που η σύνταξη τους είναι πληρωτέα μετά την 30.9.2003 ή που η διαταγή εγγραφής τους στα Μητρώα των συνταξιούχων θα εκδοθεί μετά την 31.10.2003 (παρ. 2 άρθρο 6 Ν. 4605/66). 4.- Δικαιούχοι που μένουν στο Εξωτερικό μπορούν να πάρουν το επίδομα αεροθεραπείας ύστερα από αίτησή  τους στην αρμόδια Δ/νση του Γενικού Λογιστηρίου του Κράτους. 5.- Το κατά την παρ. 1 επίδομα αεροθεραπείας θα καταβληθεί στους δικαιούχους ολόκληρο την 10 Ιουλίου 2003 και είναι απαλλαγμένο από κάθε κράτηση ή φόρο. 6.- Όσοι κρίθηκαν δικαιούχοι του επιδόματος αεροθεραπείας και για οποιοδήποτε λόγο το επίδομα αυτό δεν καταβλήθηκε την ανωτέρω ημερομηνία, μπορούν να ζητήσουν την καταβολή της παροχής αυτής με αίτηση που θα υποβληθεί στις αρμόδιες Δ/νσεις 45η ή 46η του Γ.Λ.Κ.. το αργότερο μέχρι 31.10.2003. Μετά τη χρονολογία αυτή παραγράφεται κάθε αξίωση τους κατά του Δημοσίου.